
24-TA-3325: Noteikumu projekts (Grozījumi)
Grozījumi Ministru kabineta 2023. gada 22. augusta noteikumos Nr. 474 "Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 2.0
MK sēdes protokollēmuma projekts 1.0
Noteikumu konsolidētā versija 4.0
Atzinuma sniedzējs
Latvijas Pašvaldību savienība
Atzinums iesniegts
30.01.2025.
Atzinuma sniegšanas termiņš
30.01.2025.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.

	1.
	Noteikumu konsolidētā versija
28. Pēc šo noteikumu 27. punktā noteiktās informācijas saņemšanas un izvērtēšanas vadītājs vai viņa pilnvarota persona pieņem lēmumu ierobežot izglītojamā pārvietošanos, pieprasīt uzrādīt un pārbaudīt viņa personīgās mantas. Minēto lēmumu paziņo izglītojamam un nepilngadīgā izglītojamā vecākiem, tostarp izskaidrojot pārvietošanās ierobežojuma būtību, norādot atrašanās vietu, un personīgo mantu pārbaudes būtību, kā arī pieprasa izglītojamam uzrādīt personīgās mantas.
	Iebildums
Iebildums.
Šo noteikumu 28. punkta pirmais teikums esošā redakcijā nesniedz skaidru priekšstatu par vadītāja vai vadītāja pilnvarotas personas rīcību ierobežot tieši izglītojamā par kuru saņemta informācija pārvietošanos.

LPS lūdz  noteikumu 28. punkta pirmo teikumu izteikt šādā redakcijā:
“Pēc šo noteikumu 27. punktā noteiktās informācijas saņemšanas un izvērtēšanas vadītājs vai viņa pilnvarota persona pieņem lēmumu ierobežot izglītojamā, par kuru sniegta informācija, pārvietošanos, pieprasīt uzrādīt un pārbaudīt viņa personīgās mantas.”
Piedāvātā redakcija
-
	Ināra Dundure (LPS)

	2.
	Noteikumu konsolidētā versija
30. Ja izglītojamā uzrādīto personīgo mantu pārbaudes laikā tiek konstatēts, ka izglītojamais ienesis bīstamas vielas vai priekšmetus, vadītājs vai viņa pilnvarota persona informē par to pašvaldības policiju vai Valsts policiju un nepilngadīgā izglītojamā vecākus, kā arī pēc nepieciešamības pašvaldības sociālo dienestu un dibinātāju (izņemot valsts dibinātu izglītības iestādi), nodrošina pie izglītojamā atrasto bīstamo vielu un priekšmetu izņemšanu un uzglabāšanu, kā arī izglītojamā uzraudzību līdz pašvaldības policijas vai Valsts policijas ierašanās brīdim.
	Iebildums
Šo noteikumu 30. punktu nepieciešams papildināt ar konkrētas vietas uzskaiti, norādot kurās vietās izglītojamais, par kuru sniegta informācija ir ienestas bīstamās vielas vai priekšmeti, kā tas ir norādīts noteikumu 26. un 27.punktā

LPS lūdz noteikumu 30. punktu izteikt šādā redakcijā:
“30. Ja izglītojamā, par kuru sniegta informācija, uzrādīto personīgo mantu pārbaudes laikā tiek konstatēts, ka izglītojamais ienesis izglītības iestādē, tās teritorijā vai izglītības iestādes organizētajos vai atbalstītajos pasākumos bīstamas vielas vai priekšmetus, vadītājs vai viņa pilnvarota persona informē par to pašvaldības policiju vai Valsts policiju un nepilngadīgā izglītojamā vecākus, kā arī pēc nepieciešamības pašvaldības sociālo dienestu un dibinātāju (izņemot valsts dibinātu izglītības iestādi), nodrošina pie izglītojamā atrasto bīstamo vielu un priekšmetu izņemšanu un uzglabāšanu, kā arī izglītojamā uzraudzību līdz pašvaldības policijas vai Valsts policijas ierašanās brīdim.”
Piedāvātā redakcija
-
	Ināra Dundure (LPS)



